google/wiki40b huggingface dataset:
Jenayah kebencian

Dalam ilmu jenayah dan undang-undang, jenayah kebencian berlaku apabila pelaku jenayah menyasar mangsanya kerana dipercayai menganggotai kelompok sosial yang tertentu, iaitu ras, agama, orientasi seks, kecacatan, darjat, keetnikan, kewarganegaraan, usia, jantina, identiti jantina, status sosial, hubungan politik atau sebagainya.
Jenayah kebencian merupakan satu kategori undang-undang yang digunakan untuk memerikan keganasan dorongan prasangka: "penyerangan, pencederaan, dan pembunuhan atas dasar sifat-sifat peribadi yang tertentu: rupa berbeza, warna berbeza, bangsa berbeza, bahasa berbeza, agama berbeza."
"Jenayah kebencian" umumnya memaksudkan tindakan-tindakan jenayah yang kelihatan didorong oleh prasangka terhadap mana-mana jenis tersebut atau yang sebagainya. Kejadian sebegini boleh melibatkan serangan fizikal, kerosakan harta, buli, penggangguan, cercaan atau penghinaan, ataupun contengan atau surat yang menyinggung perasaan (surat benci).
Justeru itu, undang-undang jenayah kebencian digubal dengan tujuan mencegah keganasan yang didorong oleh prasangka. Undang-undang jenayah kebencian berbeza daripada undang-undang ucapan kebencian, yang mana undang-undang jenayah kebencian menguatkan hukuman yang dikaitkan dengan perilaku yang dianggap sebagai jenayah mengikut undang-undang lain, manakala undang-undang ucapan kebencian menjenayahkan ucapan itu sendirian.

Sejarah

Antara contoh-contoh utama jenayah kebencian dalam sejarah termasuk penindasan terhadap Kristian oleh Empayar Rom, genosid terhadap kaum Armenia dan Assyria oleh Empayar Uthmaniyyah, dan kegiatan-kegiaan pogrom Nazi yang bermula dalam bentuk kegiatan anti-Yahudi yang dibenarkan secara setempat pada zaman awal penguasaan Nazi sehingga memuncak dalam Holokus buat kaum Yahudi.
Terkini, konflik sesama etnik di Bosnia dan Herzegovina serta genosid di Rwanda disifatkan sebagai jenayah kebencian beramai-ramai, tetapi istilah "jenayah kebencian" hanya mulai digunakan selepas akhir Perang Dunia Kedua dan berakhirnya kebanyakan rancangan pembersihan kaum besar-besaran yang dikaitkan dengan kerajaan fasis.
Malaysia juga tidak terkecuali daripada kejadian jenayah kebencian sama ada sebelum atau selepas merdeka. Antara peristiwa-peristiwa tempatan yang boleh digolongkan sebagai jenayah kebencian atau keganasan yang didorong oleh prasangka, ialah tragedi 13 Mei 1969 yang menyaksikan rusuhan antara kaum Melayu dan Cina, bantahan "kepala lembu" yang diarakkan oleh segelintir orang Melayu yang membantah pemindahan sebuah kuil Hindu di Shah Alam pada tahun 2009, dan tindakan segelintir Muslim menyerang dan membakar gereja ekoran keputusan mahkamah membenarkan penggunaan kalimah Allah dalam al-Kitab Kristian pada awal tahun 2010.
Montcavrel

Montcavrel merupakan sebuah komun di jabatan Pas-de-Calais di utara Perancis.
Bahasa komputer

Bahasa komputer ialah istilah alternatif yang lebih ramah untuk istilah bahasa pengaturcaraan yang lebih biasa digunakan. Walaupun demikian, sesetengah penulis mengehadkan istilah "bahasa pengaturcaraan" kepada bahasa-bahasa yang boleh menyatakan semua algoritma yang mungkin, manakala yang lain kekadang menggunakan istilah "bahasa komputer" untuk bahasa-bahasa buatan yang lebih terbatas. Umpamanya, HTML dianggap sebagai bahasa markap serta juga bahasa komputer tetapi secara tradisi, tidak dianggap sebagai bahasa pengaturcaraan.

Bahasa peringkat rendah

Bahasa komputer jenis ini adalah bahasa komputer yang tidak dapat difahami oleh manusia tetapi boleh difahami oleh komputer. Contohnya bahasa mesin (machine code) mempunyai arahan-arahan dalam bentuk bit yang sukar untuk difahami manusia.
Fungsi bahasa ini ialah menghantarkan signal bit melalui get logik, dan seterusnya mengawal input dan output perkakasan.

Bahasa peringkat tinggi

Bahasa komputer jenis ini adalah bahasa yang boleh difahami oleh manusia tetapi tidak oleh komputer. Ia dicipta untuk memudahkan kerja-kerja mengaturcara. Oleh sebab ia tidak difahami oleh komputer maka ia akan diterjemah kepada bahasa tahap rendah untuk dibaca oleh komputer dengan bantuan penyusun atau pentafsir. Selalunya ia adalah dalam bentuk Bahasa Inggeris yang disingkatkan ataupun diubah suai.
Kebanyakan perisian moden ditulis dalam Bahasa Peringkat Tinggi lalu disusun menjadi kod perhimpunan, dan kemudiannya ditafsirkan menjadi arahan mesin.
Bhedaghat

Demografik 2001

Menurut bancian India pada tahun 2001, Bhedaghat memiliki bilangan penduduk seramai 1,840. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bhedaghat memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 61% lelaki dan 39% wanita mampu membaca. 16% dari populasi berusia di bawah 6 tahun. (2001)
Makaron

Sejarah

Kuih ini lama dibuat di biara-biara Venezia oleh para rahib yang menghuninya sejak kurun ke-8 Masihi. Ia mula diperkenalkan di Perancis oleh tukang masak upahan Caterina de' Medici pada 1533 sebaik Caterina mengahwini Henri II, Raja Perancis.
Makaron dahulunya dihidangkan begitu sahaja tanpa sebarang isi atau perisa khusus. Pada tahun 1930-an makaron mula dikenali dengan cara hidangan yang sering diketahui dengan pelbagai perisa, di mana makaron ini dikenali dengan nama "Gerbet" - sempena seorang pembuat roti bernama Claude Gerbet yang mendakwa diri sebagai pencipta manisan tersebut - atau macaron parisien ("makaron Paris").
Sekolah Jenis Kebangsaan (T) Ladang Lanadron

Sejarah

ianya dibina pada tahun 1903.
Muzium Warisan Islam

Muzium Warisan Islam telah dirasmikan oleh Yang Amat Berhormat Datuk Patinggi Tan Sri (Dr.) Haji Abdul Taib Mahmud, Ketua Menteri Sarawak, pada 22 Mei 1992. Bangunan tersebut dahulunya merupakan James Brooke Malay College dan kemudian diambil-alih dan diubah-suai bersesuaian dengan tarafnya sebagai muzium di Sarawak, Malaysia.
Groß Wüstenfelde

Groß Wüstenfelde merupakan sebuah munisipaliti terletak di daerah Rostock, Niedersachsen, Jerman.
Sukamanah, Cipedes

Poskod

Poskod yang digunakan di Sukamanah adalah 46131. Terdapat 4 buah desa di dalam daerah kecamatan Cipedes.
Alkuna

Alkuna ialah hidrokarbon tidak tepu yang mempunyai satu atau lebih ikatan ganda tiga karbon, dengan formula CₙH₂ₙ₋₂. Alkuna yang paling ringkas ialah asetilena (C₂H₂). Alkuna sering dipanggil sebagai asetilena.

Sifat fizik

Sifat fizik alkuna menyerupai sifat fizik alkena dan alkana.
Perintang antibiotik

Perintang antibiotik adalah sejenis sub-populasi mikroorganisma perintang dadah, biasanya dari spesies bakteria, biasanya ia mampu hidup selepas terdedah dengan satu ataupun banyak jenis antibiotik; perintang patogen hingga ke antibiotik berganda yang dikenali sebagai perintang pelbagai dadah (Multi Drug Resistance) atau superbugs. Berbanding manusia, mikrob lebih cenderung membangunkan perintang kepada kesan antibiotik.
Perintang antibiotik dianggap sebagai suatu bentuk fenomena serius dan kian menunjukkan peningkatan dalam bidang perubatan kontemporari. Ia muncul sebagai masalah kesihatan umum yang paling terkenal pada abad ke-21 khususnya berkaitan organisma patogen (dari sudut organisma yang boleh mendatangkan kemudharatan kepada kesihatan manusia sejagat amnya).

Kes di Malaysia

Bermula awal tahun 2013 sehingga pertengahan bulan Ogos 2013, Sarawak, Malaysia telah mencatat sebanyak 38 kes berkaitan bakteria perintang antibiotik atau 'superbug' jenis Carbapenem resistant enterobacteriaceae (CRE). Menurut Pengarah Kesihatan negeri Sarawak, Datuk Dr. Zulkifli Jantan, daripada jumlah itu sebanyak 31 kes disahkan positif CRE iaitu sama ada dijangkiti secara langsung atau menjadi perumah kepada bakteria tersebut.
Kesemua kes tersebut dilaporkan di Hospital Sibu dan setakat pertengahan Ogos sebanyak 10 kematian telah direkodkan, namun hanya dua daripadanya disahkan berpunca daripada jangkitan terus CRE.
Staufenberg, Lower Saxony

Staufenberg merupakan sebuah munisipaliti terletak di daerah Göttingen, Niedersachsen, Jerman.
Demam kuning dewasa

Kesihatan umum

Demam kuning adalah salah satu penyakit di dunia yang sesetengah negara mewajibkan vaksin untuk orang yang mengembara ke tempat berjangkit. Negara-negara ini juga biasanya mempunyai peraturan memerlukan kuarantin untuk mereka yang tiba dari kawasan semulajadi ( endemic ) demam kuning yang tidak mempunyai bukti mereka mempunyai vaksin terhadap penyakit demam kuning. Ini disebabkan vektor penyebaran demam kuning, nyamuk Aedes, wujud di kawasan tropika lain dunia yang tidak dijangkiti demam kuning dan wabak mungkin merebak sekiranya penyakit ini di bawa masuk tanpa sengaja.

Pencegahan

Vaksin untuk penyakit demam kuning telah dimajukan yang memberikan 10 tahun ketahanan dari penyakit demam kuning dan melindungi mereka yang mengembara ke kawasan dijangkiti dan sebagai langkah mengawal penyakit pada masa yang sama. Racun serangga dan pakaian pelindung, dan skrin rumah boleh membantu tetapi tidak selalunya mencukupi Di kawasan terbabit, kaedah kawalan nyamuk ternyata berkesan untuk mengurangkan jumlah kes.
Di kebanyakan negara, pelawat yang pernah pergi ke kawasan asal demam kuning dalam tempoh enam bulan dan tidak mempunyai bukti vaksin terhadap penyakit demam kuning boleh di kuarantin sehingga mereka disahkan bebas daripada demam kuning.

Rawatan

Tidak terdapat rawatan khusus bagi penyakit demam kuning; oleh itu pevaksinan adalah penting. Rawatan hanya kepada tanda-tanda dan hanya sebagai sokongan. Penggantian cecair, melawan hypotension dan pemindahan hasil darah hanya dijalankan pada kes yang teruk. Bagi kegagalan ginja - dialysis.
Dornheim

Dornheim merupakan sebuah kawasan perbandaran terletak di daerah Ilm-Kreis, Thüringen, Jerman.
Klover empat daun

Klover empat daun adalah variasi jarang dari klover tiga daun biasa. Menurut tradisi, klover ini membawa kebaikan yang baik, walaupun ia tidak jelas bila atau bagaimana tradisi itu bermula. Kali pertama disebut mengenai "Rumput berkayu atau rumput ungu" adalah dari 1640 dan hanya mengatakan bahawa ia disimpan di taman kerana ia "baik untuk ungu pada anak-anak atau orang lain". Huraian dari 1869 mengatakan bahawa klover empat daun "dikumpulkan pada waktu malam pada bulan purnama oleh tukang sihir, yang dicampur dengan Vervain dan bahan-bahan lain, sementara gadis-gadis muda mencari tanda kebahagiaan yang sempurna membuat pencarian tumbuhan itu pada hari siang". Rujukan pertama untuk nasib mungkin dari seorang gadis berusia 11 tahun, yang menulis dalam surat tahun 1877 ke Majalah St. Nicholas, "Adakah para pari pernah berbisik di telingamu, bahawa klover empat daun membawa nasib baik kepada penemu itu?"

Kekerapan

Dikatakan bahawa terdapat kira-kira 10,000 klover tiga daun untuk setiap satu klover empat daun. Walau bagaimanapun, tinjauan sebenar lebih daripada 5 juta klover mendapati frekuensi sebenar lebih dekat kepada 5000 kepada 1.
Walau bagaimanapun, kebarangkalian ini tidak menghalang pengumpul yang mencapai rekod setinggi 160,000 klover empat daun dalam seumur hidup. Walau bagaimanapun, rekod dunia untuk klover empat daun dalam satu hari adalah 72, dan rekod selama satu jam adalah 51, yang ditetapkan oleh seorang Amerika bernama Griffin McDowell pada 12 Ogos 2013.
Klover boleh mempunyai lebih daripada empat daun. Klover lima daun jarang ditemui secara semula jadi daripada klover empat daun; walau bagaimanapun, klover lima daun juga telah berjaya dijumpai. Beberapa pengumpul daun klover, terutamanya di Ireland, menganggap klover lima daun, yang dikenali sebagai klover mawar, sebagai hadiah tertentu. Dalam kes-kes yang sangat jarang berlaku, klover dapat tumbuh dengan enam daun atau lebih. Paling banyak daun yang pernah ditemui pada sebatang pokok klover (Trifolium repens L.) adalah 56 helai daun dan dijumpai oleh Shigeo Obara dari Bandar Hanamaki, Iwate, Jepun pada 10 Mei 2009.
Kampung Bakat, Jabi

Poskod

Poskod yang digunakan di Kampung Bakat, Jabi, Terengganu adalah 22020.
Gua Bama

Gua Bama terletak di Mukim Telang, Lipis, Pahang, sekitar koordinat 4°11′38.835″N 101°57′59.1366″E, iaitu di susur  Laluan Persekutuan Malaysia 8.
Nembol

Poskod

Poskod yang digunakan di Nembol adalah 42261. Terdapat 15 buah desa di dalam daerah kecamatan Mandalawangi.
Laußnitz

Laußnitz merupakan sebuah kawasan perbandaran terletak di daerah Bautzen, Saxony, Jerman.
Sekolah Kebangsaan Kuala Dura

Sejarah

Bermula denngan nama “ Sekolah Rakyat kampung Berching ”, (sempena letaknya di kampong Berching) telah dibuka dengan rasminya pada tanggal 27 Oktober 1951 oleh Tuan Pegawai Daerah Hulu Terengganu Dato’ Embong Bin Dato’ Jaya. Kampung Berching adalah sebuah kampong yang jauh di pedalaman ke Hulu Terengganu. Untuk ke sekolah ini, dari pecan tedekat iaitu Kuala Berang terpaksa mengambil masa kira-kira 2 hariperjalanan dengan mengayuh sampan yang merupakan satu-satunya cara perhubungan di waktu itu.
Sekolah Rakyat kampong Berching bermula dengan 34 orang murid dewasa yang dating dari kampong-kampung persekitaran seperti Kampung Berching sendiri, kampong Lubuk Awang, Kelitok, Melor, Chumar dan Kampung Petang. Mereka mengikuti kelas yang dikenali dengan nama “Kelas Dewasa” ketika itu dan diasakan oleh seorang guru bernama Abdullah bin Isa.
Disebabkan oleh perhubungan yang sangat sukar, kerajaan telah mengambil langkah mensyusun semula masyarakat di sini. Pada bula Disember 1959 semua penduduk Kampung Berching dan kampong-kampung sekitarnya telah dipindahkan ke sebuah kawasan perkampungan yang lebih tersusun yang dipanggil kampong Kuala Dura yang terletak kira-kira 12km dari pecan Kuala Berang. Setelah siap sepenuhnya pembinaan Empangan Kenyir pada tahun 1984, kini tapak asal Sekolah Rakyat kampong Berching telah detenggelami air.
Pada 01.12.1959 semua murid dari Sekolah Rakyat Kampung Berching telah dipindahkan ke sebuah bangunan baru mempunyai dua bilik darjah dalam kawasan seluas lebih kurang 4 hektar yang terletak di Kampung Kuala Dura. Dengan nama baru ‘ Sekolah Umum Kuala Dura ’ sekolah ini sekali lagi memulakan kelasnya dengan bilangan murid seramai35 orang dan 2 orang guru.
Pada tahun 1965, sebatang jalan raya telah dibina untuk menghubungkan Kampung Kuala Dura dengan sebuah kampong berhampiran, iaitu Kampung Pueh. Bermula dari sini, ramai penduduk dari kampong-kampung sekitarnya seperti Kampung Berkoh, Kampung Dusun, Kampung Pasir Nering berpindah ke Kampung Kuala Dura menjadikan Sekolah Kuala Dura bertambah bilangan murid.
Sousuke Takaoka

Sōsuke Takaoka (高岡蒼甫 Takaoka Sōsuke, , sebelumnya dengan nama 高岡蒼佑,lahir 8 Februari 1982) ialah seorang pelakon Jepun yang kini menetap di Tokyo.
Takaoka kerap kali merebut watak pembantu yang kuat, memainkan watak golongan muda yang bergolak di pinggiran masyarakat. Ini mencerminkan watak-watak ikon pelakon kegemarannya, James Dean, malah berkongsi tarikh lahir yang sama.
Dia paling dikenali di Dunia Barat dengan persembahan meletupnya dalam wayang kontroversi Battle Royale , dalam wayang tersebut dia memegang watak Hiroki Sugimura (Budak #11) yang mencintai kedamaian. Takaoka kemudian beralih daripada wiraan pendiam kepada anti-wira yang aktif dalam paparan sudut kasar keganasan remaja, seperti dalam Concrete. Filem tersebut berdasarkan peristiwa-peristiwa pembunuhan sadis Junko Furuta oleh empat remaja pada tahun 1988.
Pada tahun 2006, disebabkan wataknya sebagai Honda yang suka mengkaji diri dalam Spring Snow, Takaoka menerima pencalonan Pelakon Pembantu Terbaik di Anugerah Ribon Biru, sebuah majlis filem Jepun yang dihakimi oleh para pengkritik.
Pada 15 Jun 2007, dia mengahwini pelakon wanita Jepun Aoi Miyazaki, setelah bercinta dengannya selama tujuh tahun.

TV

Takaoka muncul dalam pelbagai drama TV sejak 1999.
Lambertsberg

Lambertsberg merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Sekolah Jenis Kebangsaan (C) Siu Sin

Pencapaian

Tahun 2010, peratusan kelulusan UPSR 100 %, 
Tahun 2011, peratusan kelulusan UPSR 100 %.
Plinius yang Muda

Kerjaya

Plinius begitu giat dalam pengamalannya mengikut sistem perundangan Rom, terutama di dalam lingkungan mahkamah centumviral Roman yang mengendalikan kes-kes pewarisan. Beliau kemudian merupakan seorang pendakwa dan peguam bela bagi beberapa perbicaraan yang dihadiri gabenor-gabenor wilayah di Rom termasuk Baebius Massa, gabenor Baetica; Marius Priscus, gabenor Afrika; Gaius Caecilius Classicus, gabenor Baetica; dan yang paling ironinya memandangkan pelantikannya yang berlaku sekemudian di wilayah ini, Gaius Julius Bassus dan Varenus Rufus, kedua-dua mereka merupakan gabenor Bithynia dan Pontus.
Kerjaya Plinius biasanya dianggap sebagai sebuah ringkasan utama pemerintahan awam Roman yang terbaik didokumentasikan dari tempoh ini, memaparkan bukti yang banyak dari segi aspek budaya yang diterpkan dalam empayar. Kerja-kerja Plinius secara menyeluruhnya merangkumi semua kepala sekolah bidang organisasi awal Empayar Rom. Ia adalah sebuah pencapaian untuk seorang pemuda yang tidak hanya bertahan dalam pemerintahan beberapa maharaja yang berbeza perangai dan pendapat, terutama Domitian yang amat dibenci, tetapi juga telah mendapat kenaikan pangkat sepanjang kerjaya beliau.
Cahir

Cahir (bahasa Ireland: An Cathair Dún Iascaigh), dilafalkan serupa perkataan English "care", merupakan sebuah bandar di County South Tipperary, Republik Ireland.
Bandar ini, dengan penduduk mencapai 3,904 pada tahun (2007) terletak 15 KM di selatan Cadas Cashel, yang di dekatnya ada Pegunungan Galtee. Di Sungai Suir di dekatnya ada sekelompok pulau.
Bandar ini terkenal akan kastilnya, Cahir Castle.
Bakal Dalam

Poskod

Poskod yang digunakan di Bakal Dalam adalah 38888. Terdapat 9 buah desa di dalam daerah kecamatan Talo Kecil.
Otak-otak

Otak-otak adalah isi ikan berempah di Malaysia. Ia terdapat di Terengganu, Pahang, Johor dan juga di Indonesia, terutamanya di Sulawesi, dan Singapura di mana ia dipanggil sebagai otah-otah, otah atau otak.
Ia kebiasaannya di makan sebagai makanan ringan.

Kandungan

Otak-otak dihasilkan dari isi ikan (biasanya ikan tenggiri) yang digaulkan dengan campuran berempah termasuk lada, bawang putih, bawang merah, kunyit, serai dan santan. Campuran ini dibungkus dalam daun kelapa dan dibakar atau dikukus. Sekiranya di dibungkus dalam daun pisang, ia dikenali sebagai pais.
Sungguhpun otak-otak ikan paling biasa, terdapat juga otak-otak yang diperbuat daripada udang, menghasilkan tekstur yang lebih pelbagai. Di Muar, terdapat juga otak-otak dari sotong, kepala ikan dan juga ayam.

Pelbagai menurut daerah

Terdapat pelbagai jenis otak-otak yang terdapat di daerah berlainan. Otak-otak nyonya, berasal dari Peranakan, terdapat di negeri utara Malaysia, Pulau Pinang, dikukus dalam daun pandan. Bagaimanapun, otak-otak di sebelah pantai timur dan selatan Malaysia dan di Singapura di balut sebagai kepingan kecil dalam daun kelapa atau pisang dan dipanggang (versi Singapura biasanya dipanggang dalam daun pandan). Ia menghasilkan otak-otak yang lebih kuning bata, lebih kering dengan bau asap ikan. Variti otak-otak berlainan wujud, termasuk versi bewarna putih, tanpa berempah.
Sungguhpun secara tradisi otak-otak dihasilkan menggunakan isi ikan, versi moden turut menggunakan isi ketam dan udang. Selain itu, versi moden turut menggunakan isi ikan yang dihancurkan dan dicampur dengan bahan tambahan seperti tepong kanji yang menjadikan isinya bergetah.
Jenis lain otak-otak termasuk hidangan yang dikenali sebagai pais ikan dan satar yang dihasilkan dari pasta ikan yang dimasak dalam bungkusan daun pisang.
Kampung Kuala Tunggang

Poskod

Poskod yang digunakan di Kampung Kuala Tunggang, Arau, Perlis adalah 02600.
Pelakon lucah

Pelakon atau bintang lucah ialah individu yang muncul dalam filem pornografi. Kebanyakan pelakon beraksi bogel dalam filem (selalunya difilemkan dalam genre seks yang eksplisit). Kebanyakan genre ini mempunyai pakar yang dikenali dalam pasaran khusus seperti seks lesbian, perhambaan, seks anal, penerobosan berganda dan penelanan air mani.
Beberapa kawasan bidang kuasa perundangan menganggap pornografi perdagangan sebagai satu bentuk pelacuran, walaupun kebanyakan pelakon filem seks perdagangan tidak menganggap diri mereka sebagai pelacur dengan memberi banyak alasan dan menganggap mereka sebagai artis. Mereka bukan dibayar oleh pasangan seks seperti mana seorang pelacur tetapi mereka dan pasangan mereka dibayar oleh studio.

Sejarah

Ramai penghibur seks muncul dalam beraneka ragam filem seks sejak bermulanya fotografi. Kebanyakan "mesin arked hiburan" pada awal tahun 1900-an mempunyai filem dan gambar yang digerakkan dengan tangan yang menunjukkan gambar lucah wanita, kebanyakannya tidak menutup bahagian atas. Bagaimanapun hanya sedikit sahaja yang menunjukkan bogel sepenuhnya atau aksi bersama pasangan lain.
Terdapat banyak filem dan gambar yang menunjukkan aksi seks termasuk siri Perang Dunia II wayang erotik Jerman yang dikenali sebagai "filem Sachsenwald", yang difilemkan secara rahsia di Nazi Jerman pada tahun 1941. Penghibur seks pada awal perfileman gambar dan filem selalunya memilih untuk tidak dikenali kerana tekanan sosial dan perundangan yang tidak membenarkan aksi terbuka seks.
Mengikut pendapat ramai, bintang lucah yang pertama mendapat nama khusus ialah Linda Lovelace dari Amerika Syarikat. Dia membintangi filem Deep Throat tahun 1972. Tetapi, Casey Donovan, bintang pornografi aliran utama yang pertama dalam filem terlaris Boys in the Sand pada tahun 1971, mendapat nama hampir setahun sebelum filem Deep Throat. Kejayaan Deep Throat, yang mengutip jutaan dolar di seluruh dunia, menggalakkan kemunculan pelakon lucah lain seperti Marilyn Chambers (Behind the Green Door), Gloria Leonard (The Opening of Misty Beethoven), Georgina Spelvin (The Devil in Miss Jones), dan Bambi Woods (Debbie Does Dallas).
Era ini dipanggil sesetengah orang sebagai Zaman Keemasan Filem Lucah di mana filem lucah ditayangkan di teater awam dan diterima masyarakat awam. Zaman ini berlangsung sehingga akhir tahun 1970-an, dengan sesetengah mengatakan awal tahun 1980-an, di mana filem seks mempunyai jalan cerita serta bajet promosi dan penghibur filem seks menjadi terkenal. Beberapa penghibur legenda zaman ini termasuk John Holmes, Ginger Lynn Allen, Veronica Hart, Nina Hartley, Seka, dan Amber Lynn.
Red Cliff

Plot

Pengarah John Woo dalam satu wawancara oleh CCTV-6 menyatakan bahawa filem tersebut akan secara utamanya menggunakan catatan-catatan sejarah Chronicle of the Three Kingdoms sebagai asas kepada latar cerita Battle of Red Cliffs, berbanding dengan novel sejarah Romance of the Three Kingdoms. Demikian, watak-watak yang secara tradisinya digambarkan sebagai watak antagonis seperti Cao Cao dan Zhou Yu akan digambarkan dengan lebih tepat berdasarkan fakta-fakta sejarah yang benar dalam filem tersebut.